Úradný vestník L 102 , 17/04/1999 S. 0070 - 0072



Nariadenie Komisie (EHS) č. 808/1999 zo 16. apríla 1999, ktorým sa mení a dopĺňa nariadenie (EHS) č. 2148/96, pokiaľ ide o prílohu III KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3492/90 z 27. novembra 1990, ktorým sa ustanovujú okolnosti, ktoré sa majú zohľadňovať v ročných zúčtovaniach pre financovanie intervenčných opatrení formou verejného skladovania záručnou sekciou Európskeho poľnohospodárskeho usmerňovacieho a záručného fondu [1], a najmä na jeho článok 8, keďže nariadenie (EHS) č. 3492/90 ustanovuje zásady účtovníctva poľnohospodárskych zásob verejných intervenčných skladov a nariadenie Komisie (ES) č. 2148/96 [2] ustanovuje pravidlá vyhodnocovania a monitorovania verejných intervenčných zásob poľnohospodárskych produktov; keďže do nariadenia (EHS) č. 2148/96, ktorým sa ustanovujú pravidlá vyhodnocovania a monitorovania verejných intervenčných zásob poľnohospodárskych produktov, by sa mala zahrnúť ryža; keďže opatrenia stanovené v tomto nariadení sú v súlade so stanoviskom Výboru pre EPUZF, PRIJALA TOTO NARIADENIE: Článok 1 Bod III prílohy III k nariadeniu (EHS) č. 2148/96 sa nahrádza týmto textom: "III. OBILNINY A RYŽA A. Postup fyzickej inšpekcie 1. Výber zásobníkov alebo skladovacích miestností na kontrolu zodpovedajúci aspoň 5 % celkového objemu obilnín alebo ryže vo verejnom sklade. Výber vychádza zo záznamov agentúry o zásobách, ale skladovateľ by nemal byť o ňom informovaný. 2. Fyzická inšpekcia: - overenie prítomnosti obilnín alebo ryže vo vybraných zásobníkoch alebo skladovacích miestnostiach, - identifikácia obilnín alebo ryže, - monitorovanie podmienok skladovania a porovnanie miesta skladovania a typu obilniny alebo ryže so záznamami o skladovaní, - ohodnotenie uskladnených množstiev prostredníctvom metódy vopred schválenej intervenčnou agentúrou, ktorej opis musí byť uložený v sídle agentúry. 3. Plán skladu a opatrenia pre každé silo alebo skladovaciu miestnosť musia byť dostupné v každom mieste skladovania. Obilniny alebo ryža sa musia skladovať tak, aby sa dal ich objem overiť. B. Postup v prípade zistenia nezrovnalostí Pri preverovaní objemu sa pripúšťa určitá tolerancia. Článok 6 tohto nariadenia sa uplatňuje, ak sa hmotnosť skladovaných produktov zaznamenaná počas fyzickej inšpekcie odlišuje od účtovnej hmotnosti o 5 % alebo viac v prípade obilnín a o 6 % alebo viac v prípade ryže pri ich skladovaní v silách alebo v halovom sklade. Ak sa obilniny alebo ryža skladujú vo veľkoobchodnom sklade, je možné zaznamenávať množstvá navážené na vstupe do skladu namiesto množstiev, ktoré vyplývajú z odhadu objemu, ak tieto neposkytujú takú mieru presnosti, ktorá by sa považovala za primeranú a ak rozdiel medzi oboma číslami nie je nadmerný. Intervenčná agentúra využíva túto možnosť, keď to je odôvodnené okolnosťami, ktoré sa posudzujú prípad od prípadu, a na svoju vlastnú zodpovednosť, a musí to uviesť v správe." +++++ TIFF +++++ Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. apríla 1999 Za Komisiu Franz Fischler člen Komisie [1] Ú. v. ES L 337, 4.12.1990, s. 3. [2] Ú. v. ES L 288, 9.11.1996, s. 6. --------------------------------------------------